### Resumé

Kultur & Sundhed har anmodet om en lokalplan, der muliggør projektet Egtvedpigens Verden, hvor landskabet danner rammen for fortællingen om datidens bronzealdersamfund. Lokalplanområdet ligger nord for Egtved ved [adresse] grav, og rummer i dag den genetablerede gravhøj, museumsbygning og parkeringsplads. Projektet for Egtvedpigens Verden rummer en ny museumsbygning med undervisningslokale og fem formidlingsstationer, der ligger tilpasset i landskabet. Formidlingsstationerne er inspireret af genstande fundet i [adresse] grav, som er blevet fortolket og placeret rundt om i landskabet.

### Sagsfremstilling

#### Lokalplanens indhold

![](data:image/png;base64...)

*Figur 1: Kort over lokalplanområdet*

Planområdet ligger nord for Egtved by langs med vejen Ursula Brandt. Området rummer i dag oplevelsescenteret [adresse] grav som består af en museumsbygning og den genetablerede gravhøj. Dertil er der et mindre madpakkeområde og en parkeringsplads. Området er 5,5 ha og ligger i landzone.

Inden for området ligger i alt tre gravhøje, alle er registret som fredede fortidsminder. Dertil ligger dele af området indenfor [adresse] fredningen. og store dele af området er registreret med beskyttet natur i form af hede.

Kultur & Sundhed har anmodet om lokalplanen, der skal give mulighed for realiseringen af Egtvedpigens Verden. Et projekt som er blevet til efter idékonkurrence udskrevet af Vejle Kommune i august 2022 i samarbejde med VejleMuseerne. [adresse] er et museum vendt på vrangen, hvor landskabet danner fortællingen om datidens bronzealdersamfund ved Egtved. Gravhøjene er derfor en stor del af fortællingen om [adresse], og elementer som er blevet fundet i [adresse] grav er blevet fortolket og gengivet som elementer i landskabet. Ud over en ny museumsbygning med undervisningslokaler vil der også blive etableret fem formidlingsstationer, som ligger spredt rundt i landskabet.

#### Særlige planmæssige forhold

I forbindelse med udarbejdelse af lokalplan og tilhørende kommuneplantillæg skal fredningsnævnet udtale sig, om projektet kan realiseres indenfor [adresse] Fredningen. Dertil skal Slots- og Kulturstyrelsen give en udtalelse i forhold til projektets påvirkning af gravhøje, da området ligger indenfor fortidsbeskyttelseslinjen til tre gravhøje.

I forbindelse med planarbejdet vil eksisterende parkeringsmuligheder skulle undersøges nærmere, og det skal afklares, om der er behov for udvidelse af parkeringspladsen. En udvidelse af parkeringspladsen kan medføre en tilpasning af planernes afgrænsning.

Arbejdet med planområdet giver anledning til at se på vejen Ursula Brandt i forhold til det forventede antal besøgende til området. Der vil derfor sideløbende med planernes udarbejdelse blive vurderet på forventede antal besøgende i forhold til vejens kapacitet, og undersøgt nærmere om projektet medfører et behov for udvidelse af vejen.

#### Kommuneplantillæg

I forbindelse med lokalplanen skal der udarbejdes et kommuneplantillæg til [adresse] 2021-2033, da området ikke tidligere har været kommuneplanlagt. Kommuneplantillægget vil udlægge området til rekreative formål, og fastholder området i landzone.

#### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget er otte uger jævnfør planloven, da tillægget ændrer anvendelsen eller inddrager nye arealer, og dermed har særlig interesse for offentligheden.

#### Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udarbejdelse af lokalplanforslag til lokalplan nr. 1417 og tillæg nr. 48 igangsættes, og

**at** behovet for yderligere parkeringsmuligheder vurderes nærmere i forbindelse med udarbejdelse af planerne.

### Beslutning

Godkendt.